Ir-Regolament tal-Kummissjoni (KE) Nru 479/2004
tal-15 ta' Marzu 2004
li jiffissa l-kwantitajiet ta' tabakk nej li jista' jkun trasferit għal grupp ieħor ta' varjetajiet fl-Italja taħt il-limitu garantit għall-ħsad ta' l-2004
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KEE) Nmr 2075/92 tat-30 ta' Ġunju 1992 dwar l-organizzazzjoni komuni tas-suq fit-tabakk nejj [1], u b'mod partikolari l-Artikolu 9(4) tiegħu,
Billi:
(1) L-Artikolu 9 ta' Regolament (KEE) Nru 2075/92 jintroduċi kwoti ta' produzzjoni għal gruppi differenti ta' varjetajiet ta' tabakk. Il-kwoti individwali huma maqsuma bejn produtturi tal-limiti garantiti għal ħsad ta' l-2004 speċifikati f'L-Anness II ta' Regolament tal-Kunsill (KE) Nmr 546/2002 tal-25 ta' Marzu 2002 li jiffissa l-premium u l-limiti garanti tal-weraq tat-tabakk skond il-varjeta tal-grupp u l-Istati Membri għal ħsad ta' l-2002, 2003 u 2004 u jemenda Regolament (KEE) Nru 2075/92 [2]. Taħt l-Artikolu 9(4) ta' Regolament (KEE) Nmr 2075/92, il-Kummissjoni tista' tawtorizza l-Istati Membri sabiex jittrasferixxu partijiet tal-limiti garantiti bejn il-gruppi ta' varjetajiet sakemm tali trasferimenti ma jwasslux għal żieda addizzjonali fl-ispejjeż għal FAEGG u ma jinvolvux xi żieda fl-allokazzjonijiet tal-limiti garantiti ta' l-Istati Membri.
(2) La darba dawn il-kondizzjonijiet ikunu intlaħqu, t-trasferimenti jistgħu jkunu awtorizzati fl-Istati Membri li għamlu applikazzjoni għal dan.
(3) Il-miżuri provvduti f'dan ir-Regolament huma b'mod konformi ma' l-opinjoni tal-Kumitat tat-Tmexxija tat-Tabakk,
ADOTTAT DAN IR-REGOLAMENT:
Artikolu 1
Għal ħsad ta' l-2004, qabel it-terminu perentorju għal konklużjoni tal-kultivazzjoni tal-kuntrattati speċifikati fl-Artikolu 10(1) tar-Regolament tal-Kummissjoni (KE) Nmr 2848/98 [3], l-Istati Membri huma hawnhekk awtorizzati li jittrasferixxu kwantitajiet minn grupp wieħed ta' varjetajiet għal l-ieħor skond l-Anness ta' dan id-Regolament.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-15 ta' Marzu 2004.